Návrh NARIADENIE EURÓPSKEHO PARLAMENTU A RADY, ktorým sa mení a dopĺňa nariadenie Rady (ES) č. 1085/2006, ktorým sa ustanovuje nástroj predvstupovej pomoci (IPA) /* COM/2012/0329 final - 2012/0159 (COD) */





DÔVODOVÁ SPRÁVA 1. Kontext Európska rada na zasadnutí v dňoch 1. a 2. marca 2012 podporila závery Rady z 28. februára 2012 o rozšírení a procese stabilizácie a pridruženia a súhlasila s udelením štatútu kandidátskej krajiny Srbsku. Komisia preto navrhuje Rade a Európskemu parlamentu zmeniť a doplniť nariadenie Rady (ES) č. 1085/2006 zo 17. júla 2006, ktorým sa ustanovuje nástroj predvstupovej pomoci (IPA)[1] vzhľadom na presun Srbska zo zoznamu potenciálnych kandidátskych krajín (príloha II) do zoznamu kandidátskych krajín (príloha I). Existujúce ustanovenia v oblasti návrhu Nariadenie Európskeho parlamentu a Rady (EÚ) č. 540/2010 zo 16. júna 2010[2] a nariadenie Európskeho parlamentu a Rady (EÚ) č. 153/2012 z 15. februára 2012[3], ktorými sa mení a dopĺňa nariadenie Rady (ES) č. 1085/2006 zo 17. júla 2006, ktorým sa ustanovuje nástroj predvstupovej pomoci (IPA). 2. Konzultácia so zainteresovanými stranami, získavanie a využívanie odborných posudkov Komisia uskutočnila interné konzultácie. Externá expertíza nebola potrebná. Posúdenie vplyvu Neuplatňuje sa. 3. Právne prvky návrhu Zhrnutie navrhovaného opatrenia: jedna zmena a doplnenie nariadenia Rady (ES) č. 1085/2006 zo 17. júla 2006, ktorým sa ustanovuje nástroj predvstupovej pomoci (IPA). Srbsko sa po rozhodnutí Európskej rady prijatom na zasadnutí v dňoch 1. a 2. marca 2012 presunie zo zoznamu potenciálnych kandidátskych krajín (príloha II) do zoznamu kandidátskych krajín (príloha I). Právny základ Článok 212 ods. 2 Zmluvy o fungovaní Európskej únie. Zásada subsidiarity Neuplatňuje sa. Zásada proporcionality Neuplatňuje sa. Výber nástrojov Navrhovaný nástroj: zmena a doplnenie nariadenia Rady. Iné prostriedky by neboli primerané z tohto dôvodu: nariadenie sa musí meniť a dopĺňať nariadením. 4. Vplyv na rozpočet Toto opatrenie nepredstavuje žiadne dodatočné výdavky. 5. Doplňujúce informácie Zjednodušenie Neuplatňuje sa. 2012/0159 (COD) Návrh NARIADENIE EURÓPSKEHO PARLAMENTU A RADY, ktorým sa mení a dopĺňa nariadenie Rady (ES) č. 1085/2006, ktorým sa ustanovuje nástroj predvstupovej pomoci (IPA) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 212 ods. 2, so zreteľom na návrh Európskej komisie[4], po postúpení návrhu legislatívneho aktu národným parlamentom, konajúc v súlade s riadnym legislatívnym postupom, keďže: (1) Prostredníctvom nariadenia Rady (ES) č. 1085/2006 zo 17. júla 2006, ktorým sa ustanovuje nástroj predvstupovej pomoci (IPA)[5], sa na účely získania členstva poskytuje pomoc kandidátskym krajinám a potenciálnym kandidátskym krajinám pri ich postupnom zosúlaďovaní noriem a politík s normami a politikami Únie, v náležitých prípadoch vrátane acquis. (2) V nariadení Rady (ES) č. 1085/2006 sa jasne rozlišuje medzi kandidátskymi a potenciálnymi kandidátskymi krajinami. (3) Európska rada na zasadnutí v dňoch 1. a 2. marca 2012 podporila závery Rady z 28. februára 2012 o rozšírení a procese stabilizácie a pridruženia a súhlasila s udelením štatútu kandidátskej krajiny Srbsku. (4) Nariadenie (ES) č. 1085/2006 by sa preto malo zodpovedajúcim spôsobom zmeniť a doplniť, PRIJALI TOTO NARIADENIE: Článok 1 Nariadenie (ES) č. 1085/2006 sa týmto mení a dopĺňa takto: (1) V prílohe I sa za zápis týkajúci sa Čiernej hory vkladá tento zápis: „– Srbsko“. (2) V prílohe II sa zápis „– Srbsko vrátane Kosova (1) [(1) Ako vymedzuje rezolúcia BR OSN č. 1244]“ nahrádza takto: „– Kosovo* [* Týmto označením nie sú dotknuté pozície týkajúce sa štatútu, pričom je v súlade s rezolúciou Bezpečnostnej rady OSN č. 1244 a stanoviskom Medzinárodného súdneho dvora k vyhláseniu nezávislosti Kosova.]“. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Európsky parlament Za Radu predseda predseda [1] Ú. v. EÚ L 210, 31.7.2006, s. 82. [2] Ú. v. EÚ L 158, 24.6.2010, s. 7. [3] Ú. v. EÚ L 58, 29.2.2012, s. 1. [4] Ú. v. EÚ C, , s. . [5] Ú. v. EÚ L 210, 31.7.2006, s. 82.